Erfðagjöf er vinsæll valkostur víða um heim þegar kemur að ráðstöfun eigna að lífshlaupi loknu . Þær felast í að ánafna hluta af eigum sínum eftir sinn dag til málefnis sem viðkomandi er annt um . Þessi valkostur er ekki öllum ljós hér á landi og því viljum við breyta . Af og til koma fyrirspurnir til góðgerðafélaga um erfðagjafir og þetta átak er leið til að bregðast við því . Kynslóðin sem er að komast á eftirlaunaaldur hefur kynnst byltingarkenndum samfélagsbreytingum á sinni ævi og afkoma flestra er mun betri en foreldra þeirra . Stór hluti þessa hóps styrkir góð málefni allt árið um kring og hefur áhuga á að halda áfram að hafa áhrif eftir sinn dag . Erfðagjafir skipta sköpum fyrir góðgerðafélög á Íslandi og þær erfðagjafir sem hafa verið gefnar hafa nýst á fjölbreyttan og mikilvægan hátt . Með því að gefa erfðagjöf gefurðu framtíðinni forskot . Gefðu framtíðinni forskot er samstarfsverkefni Almannaheilla , Blindrafélagsins , Krabbameinsfélagsins , Rauða krossins , SOS barnaþorpa , Styrktarfélags krabbameinssjúkra barna og UNICEF á Íslandi . Aðstandendur verkefnisins þakka stuðningsaðilum fyrir framlag sitt . Þórunn Erna Clausen fyrir lestur á kynningarefni án endurgjalds . … og allir þeir sem gáfu góðfúslegt leyfi fyrir notkun myndefnis í myndband verkefnisins . Eru safninu færðar bestu þakkir fyrir stuðninginn .